	Европейски парламент
2024-2029
	[image: EP logo RGB_Mute]



<Commission>{LIBE}Комисия по граждански свободи, правосъдие и вътрешни работи</Commission>

<RefProc>2025/0231</RefProc><RefTypeProc>(NLE)</RefTypeProc>
<Date>{09/03/2026}9.3.2026</Date>
<RefProcLect>***</RefProcLect>
<TitreType>ПРОЕКТ НА ПРЕПОРЪКА</TitreType>
<Titre>относно проекта на решение на Съвета за сключване, от името на Европейския съюз, на Конвенцията на Организацията на обединените нации срещу киберпрестъпността – засилване на международното сътрудничество в областта на борбата с определени престъпления, извършени чрез информационни и комуникационни технологии, и на обмена на доказателства в електронна форма за тежки престъпления</Titre>
<DocRef>(14941/2025 – C10‑0369/2025 – 2025/0231(NLE))</DocRef>
<Commission>{LIBE}Комисия по граждански свободи, правосъдие и вътрешни работи</Commission>
Докладчик: <Depute>Мориц Кьорнер</Depute>


PR_NLE-AP_Agreement


	Легенда на използваните знаци

		*	Процедура на консултация
	***	Процедура на одобрение
	***I	Обикновена законодателна процедура (първо четене)
	***II	Обикновена законодателна процедура (второ четене)
	***III	Обикновена законодателна процедура (трето четене)

(Посочената процедура се базира на правното основание, предложено в проекта на акт.)






СЪДЪРЖАНИЕ
Страница
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ	5
ИЗЛОЖЕНИЕ НА МОТИВИТЕ	6
ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ	7
[bookmark: _Toc224634190]

ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
[bookmark: _Hlk223989061]относно проекта на решение на Съвета за сключване, от името на Европейския съюз, на Конвенцията на Организацията на обединените нации срещу киберпрестъпността – засилване на международното сътрудничество в областта на борбата с определени престъпления, извършени чрез информационни и комуникационни технологии, и на обмена на доказателства в електронна форма за тежки престъпления
(14941/2025 – C10‑0369/2025 – 2025/0231(NLE))
(Одобрение)
Европейският парламент,
–	като взе предвид проекта на решение на Съвета (14941/2025),
–	като взе предвид Конвенцията на Организацията на Обединените нации срещу киберпрестъпността – засилване на международното сътрудничество в областта на борбата с определени престъпления, извършени чрез информационни и комуникационни технологии, и на обмена на доказателства в електронна форма за тежки престъпления (12735/25),
–	като взе предвид искането за одобрение, представено от Съвета съгласно член 82, параграфи 1 и 2, член 83, параграф 1, член 87, параграф 2 и член 218, параграф 6, втора алинея, буква а) от Договора за функционирането на Европейския съюз (C‑10/0369/2025),
–	като взе предвид член 107, параграфи 1 и 4 и член 117, параграф 7 от своя Правилник за дейността,
–	като взе предвид препоръката на комисията по граждански свободи, правосъдие и вътрешни работи (A10‑0000/2026),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на ООН.

[bookmark: _Toc224634191]ИЗЛОЖЕНИЕ НА МОТИВИТЕ
Тъй като киберпрестъпността и престъпленията, извършвани чрез кибернетични средства, ескалират с безпрецедентни темпове, Конвенцията на ООН срещу киберпрестъпността може да послужи като важен инструмент за заздравяване на международното сътрудничество и същевременно да укрепи правата на човека в страните по нея. Като се има предвид, че интернет няма граници, е наложително да се възприеме всеобхватен подход, включващ широка коалиция от партньори, поели ангажимент да защитават правата на човека, демокрацията и принципите на правовата държава. Тези колективни усилия са от съществено значение за ефективната борба с престъпните дейности онлайн и за гарантиране, че извършителите, действащи в цифровата сфера, ще бъдат подведени под отговорност. 
Следва също така да се отбележи, че конвенцията, макар и подкрепена от широк кръг заинтересовани страни, предизвика критики от страна на гражданското общество и доставчиците на услуги, особено що се отнася до гарантирането на защитата на основните права и ценности. Следователно предоставянето на гаранциите, предвидени в конвенцията, ще бъде от ключово значение при нейното прилагане от компетентните органи.
Ратифицирайки конвенцията, ЕС може да има водеща роля в защитата на киберпространството, като влияе върху начина, по който тя се прилага. Със своята силна регулаторна рамка и ангажимент към демократичните ценности ЕС има добри възможности да гарантира, че конвенцията ще спомага за изграждането на един сигурен и отворен цифров свят, и същевременно да насърчава тези ценности сред партньорите и другите страни. Освен това ЕС би могъл да структурира и да се стреми да осигури надеждно международно сътрудничество, като предотвратява злоупотребите с цифровото пространство и същевременно укрепва правата на човека сред договарящите се страни. Поддържането на стабилни гаранции е от решаващо значение за насърчаване на доверието и осигуряване на ефективно глобално сътрудничество по наказателноправни въпроси. 
В този контекст докладчикът препоръчва да бъде сключена Конвенцията на ООН за киберпрестъпността.


[bookmark: FootprintPageRR][bookmark: _Toc224634192]ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ
<FootprintIntro>В съответствие с член 8 от приложение I към Правилника за дейността докладчикът декларира, че в доклада е включена информация по свързани с предмета на досието въпроси, която в хода на изготвяне на проекта на доклад e била предоставена от следните представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:1], или от следните представители на публични органи на трети държави, включително техните дипломатически мисии и посолства:</FootprintIntro> [1:  Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

	1. Представители на интереси, попадащи в обхвата на Междуинституционалното споразумение за задължителен регистър за прозрачност

	Cybersecurity Tech Accord

	Epicenter.works

	Microsoft

	2. Представители на публични органи на трети държави, включително техните дипломатически мисии и посолства

	


Списъкът по-горе е изготвен в рамките на изключителната отговорност на докладчика.
Когато физически лица са идентифицирани в списъка по име, по функция или и по двете, докладчикът декларира, че на съответните физически лица е представено Съобщение за защита на данните № 484 на Европейския парламент (https://www.europarl.europa.eu/data-protect/index.do), в което се определят приложимите условия за обработването на техните лични данни и правата, свързани с това обработване.

